Janet Mbugua - Ndichu (alizaliwa 10 Januari 1984) ni mwanahabari, mtangazaji na mwigizaji wa Kenya. Anajulikana kuwa alifanya kazi KTN apo mwanzo. Alifanya kazi kwenye chaneli ya Citizen TV kwa miaka kadhaa, kabla ya kutangaza kustaafu kwake kutoka kwenye tasnia hiyo ya habari. Alikuwa mtangazaji mkuu wa habari kwenye chaneli hiyo ya Citizen wakati wote, pamoja na Hussein Mohammed. Aliechukua nafasi kwenye Jumuiya ya Kibinadamu ya Msalaba Mwekundu ya Kenya. Janet anavutiwa na filamu na sanaa, kama mwigizaji aliyeongoza katika safu ya runinga ya Rush. Janet alizaliwa na kukulia Mombasa, Kenya. Ana kaka pacha Timothy Mbugua. Janet alikwenda Shule ya sekondari ya Brookhouse na baadaye akajiunga na Chuo Kikuu cha Kimataifa cha Marekani (USIU). Baada ya kufanya kazi kwa muda, alijiunga na Chuo Kikuu cha Teknolojia ya Ubunifu cha Limkokwing nchini Malaysia kwa shahada yake ya mawasiliano ya watu wengi.Alisomea MBA yake katika Global Business Management katika Swiss Management Academy mjini Nairobi, Kenya. Mnamo 2004, akiwa na umri wa miaka 19, Mbugua alianza kazi yake katika 98.4 Capital FM.Mnamo 2009, aliajiriwa kama mtangazaji wa habari, ripota na mtayarishaji wa kipindi cha mambo ya sasa cha Pan-Afrikani, Afrika 360, na e.tv huko Johannesburg, Afrika ya Kusini.